ประกาศกรมสรรพสามิต
ประกาศกรมสรรพสามิต
เรื่อง การออกใบอนุญาตต่าง ๆ ประจำปี พ.ศ. ๒๕๓๖
----------------------

 ด้วยใบอนุญาตต่าง
ๆ ซึ่งออกตามกฎหมายว่าด้วยสุรา ยาสูบ และไพ่ ประจำปี 
พ.ศ. ๒๕๓๕ จะสิ้นสุดลงในวันที่ ๓๑ ธันวาคม ๒๕๓๕
กรมสรรพสามิตจะเปิดทำการออกใบ
อนุญาตประจำปี พ.ศ. ๒๕๓๖ ให้ล่วงหน้าก่อน
เพื่อผู้ขอรับใบอนุญาตจะไม่ต้องไปติดต่อพร้อมกัน
ในเวลาสิ้นปีหรือตอนต้นปี
ซึ่งอาจจะไม่ได้รับความสะดวกและรวดเร็วเท่าที่ควร
 ฉะนั้น
จึงขอประกาศให้ผู้ที่ประสงค์จะขอรับใบอนุญาตดังกล่าว ประจำปี พ.ศ. 
๒๕๓๖ ไปติดต่อขอใบอนุญาต ดังนี้
 ๑. ในเขตกรุงเทพมหานคร
 ๑.๑ ให้ผู้ที่ประสงค์จะขอรับใบอนุญาตขายสุรา
ยาสูบ และไพ่ไปติดต่อขอ
ใบอนุญาต ณ ฝ่ายใบอนุญาต กองการสุรา กองการยาสูบ
หรือกองการสามิต กรมสรรพสามิต 
ถนนนครไชยศรี เขตดุสิต แล้วแต่กรณี
 เนื่องจากในเดือนธันวาคมจะมีผู้ไปขอรับใบอนุญาตจำนวนมาก
กรม
สรรพสามิตจะเปิดทำการในเวลาราชการ เริ่มตั้งแต่เวลา ๐๘.๓๐ น
- ๑๖.๓๐ น. โดยไม่หยุด
พักเที่ยงและวันหยุดราชการเฉพาะวันเสาร์และวันอาทิตย์
ยกเว้นวันเฉลิมพระชนมพรรษา วัน
พระราชทานรัฐธรรมนูญ และวันสิ้นปี ตั้งแต่เวลา ๐๘.๓๐ น. -
๑๖.๓๐ น. เพิ่มจากวันและเวลา
ทำการปกติด้วย
 ๑.๒
สำหรับผู้ที่เคยได้รับใบอนุญาตขายสุราประเภทที่ ๓ หรือประเภทที่ ๔ 
(ยกเว้นการขายแอลกอฮอล์) ใบอนุญาตขายยาสูบประเภทที่ ๓
(บุหรี่ซิกาแรตที่ผลิตในประเทศ
หรือต่างประเทศ) หรือใบอนุญาตขายไพ่ (ขายปลีก)
มาแล้วทางกรมสรรพสามิตจะได้จัดส่ง
แบบคำขออนุญาตดังกล่าวไปให้
เพื่อให้ผู้ที่ประสงค์จะขอรับใบอนุญาตดังกล่าว ซึ่งไม่สะดวกที่
จะไปติดต่อโดยตรงที่กรมสรรพสามิตสามารถจัดส่งคำขออนุญาตไปยังกรมสรรพสามิต
โดยส่ง 
ณ ที่ทำการไปรษณีย์ได้ทุกแห่ง ทั้งนี้
โดยให้ปฏิบัติตามคำชี้แจงการขอใบอนุญาตขายสุรา ยาสูบ 
และไพ่ในเขตกรุงเทพมหานครโดยผ่านทางไปรษณีย์ที่แนบท้ายประกาศนี้
 ๒. ในเขตจังหวัดอื่น
 ๒.๑ ให้ผู้ประสงค์จะขอรับใบอนุญาตขายสุรา
ยาสูบ และไพ่ ไปติดต่อขอ
ใบอนุญาต ณ สำนักงานสรรพสามิตจังหวัด
สำหนักงานสรรพสามิตอำเภอ หรือสำนักงาน
สรรพสามิตกิ่งอำเภอ ในท้องที่จังหวัดนั้นแล้วแต่กรณี
 ๒.๒
สำหรับผู้ที่เคยได้รับใบอนุญาตขายสุราประเภทที่ ๓ หรือประเภทที่ ๔ 
(ยกเว้นการขายแอลกอฮอล์) ใบอนุญาตขายยาสูบประเภทที่ ๓
(บุหรี่ซิกาแรตที่ผลิตในประเทศ 
หรือต่างประเทศ) หรือใบอนุญาตขายไพ่ (ขายปลีก) มาแล้ว
สำนักงานสรรพสามิตจังหวัด 
สำนักงานสรรพสามิตอำเภอ หรือสำนักงานสรรพสามิตกิ่งอำเภอ
ได้นำแบบคำขออนุญาตดังกล่าว
ไปให้ เพื่อให้ผู้ที่ประสงค์จะขอรับใบอนุญาตดังกล่าว
ซึ่งไม่สะดวกที่จะไปติดต่อโดยตรงที่
สำนักงานสรรพสามิตจังหวัด สำนักงานสรรพสามิตอำเภอ
หรือสำนักงานสรรพสามิตกิ่งอำเภอ 
โดยส่ง ณ ที่ทำการไปรษณีย์ได้ทุกแห่ง ทั้งนี้
โดยให้ปฏิบัติตามคำชี้แจงการขอใบอนุญาตขายสุรา 
ยาสูบ และไพ่ ในเขตจังหวัดอื่น
โดยผ่านทางไปรษณีย์ที่แนบท้ายประกาศนี้
 ๓. หลักฐานที่ต้องใช้ในการขอรับใบอนุญาต
สำหรับผู้ไปติดต่อ ณ ฝ่าย
ใบอนุญาต กรมสรรพสามิต สำนักงานสรรพสามิตจังหวัด
สำนักงานสรรพสามิตอำเภอ หรือ
สำนักงานสรรพสามิตกิ่งอำเภอ
 ๓.๑ ผู้ขอรับใบอนุญาตรายเก่า
ให้นำบัตรประจำตัวประชาชน หรือบัตร
ประจำตัวที่ทางราชการออกให้ ซึ่งมีภาพถ่ายเจ้าของบัตรด้วย
และแบบคำขออนุญาตที่จัดส่ง
ไปให้ไปแสดง ในกรณีผู้ขออนุญาตจดทะเบียนเป็นนิติบุคคล
ต้องแสดงหนังสือรับรองการจด
ทะเบียนของกระทรวงพาณิชย์ด้วย
 ๓.๒ ผู้ขอรับใบอนุญาตรายใหม่
ให้บัตรประจำตัวประชาชน หรือบัตรประจำตัว
ที่ทางราชการออกให้ ซึ่งมีภาพถ่ายของเจ้าของบัตร
สำเนาทะเบียนบ้านของสถานประกอบการค้า 
และใบทะเบียนภาษีมูลค่าเพิ่ม หรือใบทะเบียนพาณิชย์ (ถ้ามี)
ไปแสดงสำหรับกรณีที่ผู้ขอรับใบ
อนุญาตจดทะเบียนเป็นนิติบุคคลต้องแสดงหนังสือรับรองการจดทะเบียนของกระทรวงพาณิชย์
ด้วย
 อนึ่ง
ในการขอใบอนุญาตที่กรมสรรพสามิต ให้ผู้ประสงค์จะขอรับใบอนุญาต
ตรวจสอบอัตราค่าธรรมเนียมใบอนุญาตจากแผ่นป้ายซึ่งได้จัดตั้งไว้ที่กรมสรรพสามิต
 ทั้งนี้
ตั้งแต่วันที่ ๑๕ ตุลาคม ๒๕๓๕ เป็นต้นไป

 ประกาศ
ณ วันที่ ๑๘ กันยายน ๒๕๓๕
 
ร้อยเอก ชาญชัย ชาญชยศึก
  รองอธิบดี
ปฏิบัติราชการแทน
 
อธิบดีกรมสรรพสามิต

[ดูข้อมูลจากภาพกฎหมาย]

[รก.๒๕๓๕/๑๓๕/๑๑๗๑๘/๒๐ ตุลาคม ๒๕๓๕]

 พุทธชาด/แก้ไข
 ๑๗/๐๙/๔๕
 B+A
( C)